CELEX: 32000R2548
Language: el
Date: 2000-11-02 00:00:00
Title: Κανονισμός (ΕΚ) αριθ. 2548/2000 της Ευρωπαϊκής Κεντρικής Τράπεζας, της 2ας Νοεμβρίου 2000, σχετικά με μεταβατικές διατάξεις για την εφαρμογή υποχρεωτικών ελάχιστων αποθεματικών από την Ευρωπαϊκή Κεντρική Τράπεζα μετά την εισαγωγή του ευρώ στην Ελλάδα (ΕΚΤ/2000/11)

Avis juridique important

|

32000R2548

Κανονισμός (ΕΚ) αριθ. 2548/2000 της Ευρωπαϊκής Κεντρικής Τράπεζας, της 2ας Νοεμβρίου 2000, σχετικά με μεταβατικές διατάξεις για την εφαρμογή υποχρεωτικών ελάχιστων αποθεματικών από την Ευρωπαϊκή Κεντρική Τράπεζα μετά την εισαγωγή του ευρώ στην Ελλάδα (ΕΚΤ/2000/11)  

Επίσημη Εφημερίδα αριθ. L 291 της 18/11/2000 σ. 0028 - 0029

Κανονισμός (ΕΚ) αριθ. 2548/2000 της Ευρωπαϊκής Κεντρικής Τράπεζαςτης 2ας Νοεμβρίου 2000σχετικά με μεταβατικές διατάξεις για την εφαρμογή υποχρεωτικών ελάχιστων αποθεματικών από την Ευρωπαϊκή Κεντρική Τράπεζα μετά την εισαγωγή του ευρώ στην Ελλάδα(ΕΚΤ/2000/11)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως το άρθρο 19.1 και την πρώτη περίπτωση του άρθρου 47.2, τον κανονισμό (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα(1) και τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων(2),τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα(3), και ιδίως το άρθρο 5 παράγραφος 1 και το άρθρο 6 παράγραφος 4,τον κανονισμό (ΕΚ) αριθ. 2818/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με την εφαρμογή υποχρεωτικών ελάχιστων αποθεματικών (ΕΚΤ/1998/15)(4), όπως τροποποιήθηκε από τον κανονισμό (ΕΚ) αριθ. 1921/2000(5),τον κανονισμό (ΕΚ) αριθ. 2819/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με τον ενοποιημένο ισολογισμό του τομέα των νομισματικών χρηματοπιστωτικών ιδρυμάτων (ΕΚΤ/1998/16)(6), όπως τροποποιήθηκε από τον κανονισμό (ΕΚ) αριθ. 1921/2000(7),τη συμβολή του Γενικού Συμβουλίου της Ευρωπαϊκής Κεντρικής Τράπεζας,Εκτιμώντας τα ακόλουθα:(1) Η εισαγωγή του ευρώ στην Ελλάδα από την 1η Ιανουαρίου 2001 συνεπάγεται την υπαγωγή των εγκατεστημένων στην Ελλάδα πιστωτικών ιδρυμάτων και υποκαταστημάτων πιστωτικών ιδρυμάτων στο σύστημα υποχρεωτικών ελάχιστων αποθεματικών του ΕΣΚΤ, από την προαναφερθείσα ημερομηνία.(2) Η ένταξη των εν λόγω ιδρυμάτων στο σύστημα υποχρεωτικών ελάχιστων αποθεματικών του ΕΣΚΤ απαιτεί τη θέσπιση μεταβατικών διατάξεων, προκειμένου να διασφαλιστεί η ομαλότητα της συγκεκριμένης ένταξης, χωρίς αυτή να καθίσταται υπέρμετρα επαχθής για τα πιστωτικά ιδρύματα στα συμμετέχοντα κράτη μέλη, συμπεριλαμβανομένης της Ελλάδας.(3) Από το συνδυασμό του άρθρου 5 του καταστατικού και του άρθρου 10 της συνθήκης για την ίδρυση της Ευρωπαϊκής Κοινότητας προκύπτει υποχρέωση των κρατών μελών να σχεδιάσουν και να εφαρμόσουν, σε εθνικό επίπεδο, όλα τα κατάλληλα μέτρα, προκειμένου να διεξαχθεί η συλλογή των στατιστικών πληροφοριών, οι οποίες είναι απαραίτητες για την εκπλήρωση των υποχρεώσεων υποβολής στατιστικών πληροφοριών που επιβάλλει η ΕΚΤ, και η έγκαιρη προετοιμασία στον τομέα της στατιστικής, ούτως ώστε εκείνα να καταστούν συμμετέχοντα κράτη μέλη,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Μεταβατικές διατάξειςΟι μεταβατικές διατάξεις για την εφαρμογή υποχρεωτικών ελάχιστων αποθεματικών από την ΕΚΤ μετά την εισαγωγή του ευρώ στην Ελλάδα περιέχονται στο παράρτημα του παρόντος κανονισμού, το οποίο αποτελεί αναπόσπαστο μέρος αυτού.Ελλείψει ειδικών διατάξεων στον παρόντα κανονισμό, εφαρμόζονται οι διατάξεις των κανονισμών (ΕΚ) αριθ. 2818/98 και (ΕΚ) αριθ. 2819/98.Άρθρο 2Έναρξη ισχύοςΟ παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Οι διατάξεις που περιέχονται στο παράρτημα του παρόντος κανονισμού ισχύουν μόνο για τις πρώτες περιόδους τήρησης του 2001.Φρανκφούρτη επί Μάιν, 2 Νοεμβρίου 2000.Για το Διοικητικό Συμβούλιο της ΕΚΤΟ ΠρόεδροςWillem F. Duisenberg(1) ΕΕ L 318 της 27.11.1998, σ. 1.(2) ΕΕ L 318 της 27.11.1998, σ. 4.(3) ΕΕ L 318 της 27.11.1998, σ. 8.(4) ΕΕ L 356 της 30.12.1998, σ. 1.(5) ΕΕ L 229 της 9.9.2000, σ. 34.(6) ΕΕ L 356 της 30.12.1998, σ. 7.(7) Βλέπε υποσημείωση 5.ΠΑΡΑΡΤΗΜΑΜΕΤΑΒΑΤΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΕΝΤΑΞΗ ΤΩΝ ΙΔΡΥΜΑΤΩΝ ΠΟΥ ΕΙΝΑΙ ΕΓΚΑΤΕΣΤΗΜΕΝΑ ΣΤΗΝ ΕΛΛΑΔΑ ΣΤΟ ΣΥΣΤΗΜΑ ΥΠΟΧΡΕΩΤΙΚΩΝ ΕΛΑΧΙΣΤΩΝ ΑΠΟΘΕΜΑΤΙΚΩΝ ΤΟΥ ΕΣΚΤ1. Πιστωτικά ιδρύματα και υποκαταστήματα πιστωτικών ιδρυμάτων, τα οποία είναι εγκατεστημένα στην Ελλάδα (εφεξής καλούμενα "εγκατεστημένα στην Ελλάδα ιδρύματα"), υπόκεινται στην υποχρέωση διατήρησης ελάχιστων αποθεματικών από την 1η Ιανουαρίου 2001. Για τα εγκατεστημένα στην Ελλάδα ιδρύματα θα υπάρξει μεταβατική περίοδος τήρησης, εκτεινόμενη χρονικά από την 1η Ιανουαρίου 2001 έως τις 23 Ιανουαρίου 2001. Η ύπαρξη μεταβατικής περιόδου τήρησης για τα εγκατεστημένα στην Ελλάδα ιδρύματα δεν επηρεάζει την περίοδο τήρησης που εφαρμόζεται επί ιδρυμάτων που είναι εγκατεστημένα σε άλλα συμμετέχοντα κράτη μέλη, σύμφωνα με το άρθρο 7 του κανονισμού (ΕΚ) αριθ. 2818/98.I. Μεταβατική περίοδος τήρησης για τα εγκατεστημένα στην Ελλάδα ιδρύματα2. Σε σχέση με τη μεταβατική περίοδο τήρησης, η βάση των αποθεματικών κάθε εγκατεστημένου στην Ελλάδα ιδρύματος καθορίζεται σε συνάρτηση με τα στοιχεία του ισολογισμού του, της 30ής Νοεμβρίου 2000. Κάθε ίδρυμα υποβάλλει στην Τράπεζα της Ελλάδος τη βάση των αποθεματικών πριν από την έναρξη της εν λόγω μεταβατικής περιόδου τήρησης, σύμφωνα με το πλαίσιο της υποβολής στοιχείων για τις νομισματικές και τραπεζικές στατιστικές της ΕΚΤ, το οποίο καθορίζεται στον κανονισμό (ΕΚ) αριθ. 2819/98. Τα εγκατεστημένα στην Ελλάδα ιδρύματα υπέρ των οποίων ισχύει η εξαίρεση που προβλέπει το άρθρο 2 παράγραφος 2 του κανονισμού (ΕΚ) αριθ. 2819/98 υπολογίζουν, βάσει του ισολογισμού τους, της 30ής Νοεμβρίου 2000, τη βάση των αποθεματικών για τη μεταβατική περίοδο τήρησης και την υποβάλλουν στην Τράπεζα της Ελλάδος πριυ από την έναρξη της μεταβατικής περιόδου τήρησης.3. Σε σχέση με τη μεταβατική περίοδο τήρησης, οι μεμονωμένες υποχρεώσεις σε ελάχιστα αποθεματικά των εγκατεστημένων στην Ελλάδα ιδρυμάτων υπολογίζονται και κοινοποιούνται από το μέρος που διενεργεί τον υπολογισμό, σύμφωνα με τη διαδικασία του άρθρου 5 παράγραφος 3 του κανονισμού (ΕΚ) αριθ. 2818/98, πριν από την έναρξη της μεταβατικής περιόδου τήρησης. Οι υπολογισθείσες υποχρεώσεις σε ελάχιστα αποθεματικά επιβεβαιώνονται το αργότερο την πρώτη εργάσιμη ημέρα ΕθνΚΤ της μεταβατικής περιόδου τήρησης, σύμφωνα με τη διαδικασία του άρθρου 5 παράγραφος 3 του κανονισμού (ΕΚ) αριθ. 2818/98.4. Σε σχέση με τη μεταβατική περίοδο τήρησης, για τους σκοπούς του άρθρου 5 παράγραφος 4 του κανονισμού (ΕΚ) αριθ. 2818/98, το μέρος που προβαίνει σε αναθεωρήσεις τις κοινοποιεί στο άλλο μέρος το αργότερο στις 15 Ιανουαρίου 2001. Το μέρος προς το οποίο κοινοποιούνται οι αναθεωρήσεις προβαίνει σε αναγνώριση αυτών το αργότερο στις 16 Ιανουαρίου 2001. Η μη προβολή ενστάσεων, το αργότερο έως το τέλος της 16ης Ιανουαρίου 2001, από την πλευρά του μέρους προς το οποίο γίνεται η κοινοποίηση, λογίζεται ως αναγνώριση της υποχρέωσης του ιδρύματος σε ελάχιστα αποθεματικά για τη μεταβατική περίοδο τήρησης.II. Μεταβατικές διατάξεις για ιδρύματα τα οποία είναι εγκατεστημένα σε άλλα συμμετέχοντα κράτη μέλη5. Για τις περιόδους τήρησης που εκτείνονται χρονικά από τις 24 Δεκεμβρίου 2000 έως τις 23 Ιανουαρίου 2001 και από τις 24 Ιανουαρίου 2001 έως τις 23 Φεβρουαρίου 2001, ιδρύματα που είναι εγκατεστημένα σε άλλα συμμετέχοντα κράτη μέλη μπορούν να αποφασίσουν να επωφεληθούν της δυνατότητας έκπτωσης, από τη βάση των αποθεματικών τους, των υποχρεώσεων που έχουν έναντι εγκατεστημένων στην Ελλάδα ιδρυμάτων, τα οποία δεν περιλαμβάνονται στις καταστάσεις των ιδρυμάτων πον απαλλάσσονται από την υποχρέωση διατήρησης ελάχιστων αποθεματικών στο πλαίσιο του ΕΣΚΤ. Τα ιδρύματα μπορούν να λαμβάνουν υπόψη τις καταστάσεις που αναφέρονται στο άρθρο 2 παράγραφος 3 του κανονισμού (ΕΚ) αριθ. 2818/98, όταν αποφασίζουν εάν οι υποχρεώσεις τους υφίστανται έναντι άλλου ιδρύματος που υπόκειται και αυτό στην υποχρέωση διατήρησης ελάχιστων αποθεματικών.6. Ιδρύματα, τα οποία είναι εγκατεστημένα σε άλλα συμμετέχοντα κράτη μέλη και επιθυμούν να επωφεληθούν της δυνατότητας έκπτωσης των υποχρεώσεων πον έχουν έναντι εγκατεστημένων στην Ελλάδα ιδρυμάτων, υποβάλλουν, για τους μήνες Νοέμβριο και Δεκέμβριο 2000, πίνακα σύμφωνα με την υποσημείωση 7 τον πίνακα 1 στο παράρτημα Ι του κανονισμού (ΕΚ) αριθ. 2819/98· στο πλαίσιο αυτό, τα εγκατεστημένα στην Ελλάδα ιδρύματα θεωρείται ότι ήδη υπάγονται στο σύστημα υποχρεωτικών ελάχιστων αποθεματικών του ΕΣΚΤ.Τα παραπάνω δεν θίγουν την υποχρέωση των ιδρυμάτων να υποβάλλουν στατιστικές πληροφορίες για τις σχετικές περιόδους σύμφωνα με τον πίνακα 1 του παραρτήματος Ι του κανονισμού (ΕΚ) αριθ. 2819/98· στο πλαίσιο της εν λόγω υποχρέωσης, τα εγκατεστημένα στην Ελλάδα ιδρύματα εξακολουθούν να θεωρούνται τράπεζες εγκατεστημένες στον υπόλοιπο κόσμο.Κατά την υποβολή των πινάκων, τηρούνται οι συνήθεις προθεσμίες και διαδικασίες που καθορίζονται στον κανονισμό (ΕΚ) αριθ. 2819/98.7. Ένα ίδρυμα που υποβάλλει στοιχεία και υπέρ του οποίου ισχύει η εξαίρεση τον άρθρου 2 παράγραφος 2 του κανονισμού (ΕΚ) αριθ. 2819/98, έχει τη δυνατότητα υποβολής, για τους μήνες Νοέμβριο και Δεκέμβριο 2000, ενός πίνακα σύμφωνα με την υποσημείωση 7 του πίνακα 1 στο παράρτημα Ι του κανονισμού (ΕΚ) αριθ. 2819/98· στο πλαίσιο αυτό, τα εγκατεστημένα στην Ελλάδα ιδρύματα θεωρείται ότι ήδη υπάγονται στο σύστημα υποχρεωτικών ελάχιστων αποθεματικών του ΕΣΚΤ.Στην περίπτωση αυτή, τα στοιχεία που αναφέρονται στον Νοέμβριο του 2000 υποβάλλονται στην ενδιαφερόμενη συμμετέχουσα ΕθνΚΤ το αργότερο στις 23 Δεκεμβρίου 2000. Η βάση των αποθεματικών του ενδιαφερόμενου ιδρύματος για τις περιόδους τήρησης που αρχίζουν στις 24 Δεκεμβρίου 2000 και στις 24 Ιανουαρίου 2001 υπολογίζεται βάσει των στοιχείων που αναφέρονται στον Νοέμβριο 2000.Κατά την υποβολή των στοιχείων που αναφέρονται στον Δεκέμβριο 2000 τηρούνται οι συνήθεις προθεσμίες και διαδικασίες που ισχύουν για το ενδιαφερόμενο πιστωτικό ίδρυμα. Η βάση των αποθεματικών του ενδιαφερόμενου ιδρύματος για τις περιόδους τήρησης που αρχίζουν στις 24 Φεβρουαρίου, στις 24 Μαρτίου και στις 24 Απριλίου 2001 υπολογίζεται βάσει των στοιχείων που αναφέρονται στον Δεκέμβριο 2000.